
Narvas Linda tänav 4 asuvate ruumide tasuta kasutusse

andmine (MTÜ Eesti HIV-positiivsete Võrgustik)

1. ASJAOLUD JA MENETLUSE KÄIK

Narva Linnavalitsusele saabus taotlus MTÜ-lt Eesti HIV-positiivsete Võrgustik, registrikood 80227321, milles palutakse anda mittetulundusühingule tasuta kasutusse tähtajaga 35 aastat Narvas Linda 4 hoones asuvad 6. korruse ruumid nr 182, 183, 185, 185a, 211-213, et laiendada psühhosotsiaalsete teenuste osutamist erivajadustega isikutele, ning kehtestada hoone hoolduskulude ja kommunaalteenuste tasumisel ühtne kuutasu suuruses 0,65 eurot/ m2.

Ruumide üldpind

161,2 m2
Arvestuslik üüritasu

67,03 eurot

MTÜ Eesti HIV-positiivsete Võrgustik tegevuse põhisuund on tegelemine HIV-positiivsete inimestega. Oma tegevuses teeb mittetulundusühing tihedat koostööd Narva linna Sotsiaalabiametiga.

Käesoleval ajal kasutab MTÜ Eesti HIV-positiivsete Võrgustik tasuta Narvas Linda 4 hoone 6. korrusel asuvaid ruume nr 201 ja 205a üldpinnaga 64,7m2.

MTÜ Eesti HIV-positiivsete Võrgustik planeerib teha linnavarasse kapitaalmahutusi summas 70 000 eurot. Peamine rahastamisallikas on rahvusvaheline fond „AIDS Healthcare Foundation“.

MTÜ Eesti HIV-positiivsete Võrgustik taotlust arutati Narva Linnavalitsuse linnavarakomisjoni istungil 09.03.2011. a (protokoll nr 3) ning otsustati:

1. Soovitada anda MTÜ-le Eesti HIV-positiivsete Võrgustik, registrikood 80227321, avalikku enampakkumist korraldamata tasuta kasutusse tähtajaga 5 aastat Narvas Linda 4 hoones 6. korrusel asuvad ruumid nr 182, 183, 185, 185a, 211-213 üldpinnaga 161,2m2 psühhosotsiaalsete teenuste osutamiseks erivajadustega inimestele.

2. Soovitada kehtestada MTÜ-le Eesti HIV-positiivsete Võrgustik 2011. aastaks Linda 4 hoones ruumide kasutamisel hoone hoolduskulude ja kommunaalteenuste katmiseks ühtne kuutasu lähtuvalt arvestusest 0,65 eurot/m2.

3. Narva Linnavalitsuse Linnavara- ja Majandusametil esitada punktides 1 ja 2 toodud otsused Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.2 kohaselt otsustuse linnavara kasutusse andmise kohta kinnisasjade kasutusse andmisel võtab vastu linnavalitsus – kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4, 7.2, 7.2.3 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse mittetulundusühingutele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.2). 
Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühingutele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks. 
Eeskirja punkti 53 kohaselt vara annab kasutusse vara bilansiline valitseja. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Linda tänav 4 hoone bilansiline valdaja.

3. OTSUS

3.1. Anda Mittetulundusühingule Eesti HIV-positiivsete Võrgustik, registrikood 80227321, avalikku enampakkumist korraldamata tasuta kasutusse Narvas Linda 4 hoones 6. korrusel asuvad ruumid nr 182, 183, 185, 185a, 211-213 üldpinnaga 161,2m2 psühhosotsiaalsete teenuste osutamiseks erivajadustega inimestele tähtajaga 5 aastat.

3.2. Kehtestada MTÜ-le Eesti HIV-positiivsete Võrgustik 2011. aastaks Linda 4 hoones ruumide kasutamisel hoone hoolduskulude ja kommunaalteenuste katmiseks ühtne kuutasu lähtuvalt arvestusest 0,65 eurot/m2.
3.3. Narva Linnavalitsuse Linnavara- ja Majandusametil sõlmida MTÜ-ga Eesti HIV-positiivsete Võrgustik punktis 3.1 nimetatud ruumi tasuta kasutusleping.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks MTÜ-le Eesti HIV-positiivsete Võrgustik.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

